গুয়াতেমালার স্বাধীনতা ঘোষণা আইন
তবে স্বল্পকাল পরে ১৮১৪ সালে ফার্দিনান্দকে পুণরায় ক্ষমতায় আনা হলে, তিনি ১৮১২ সালে সংবিধানের পুণরুজ্জীবন ঘটান। কোর্তেস বিলুপ্ত করেন ও স্পেনীয় উপদ্বীপে উদারতাবাদ বন্ধ করে দেন। এরফলে, স্পেনীয় আমেরিকা অঞ্চলে নতুন করে অস্থিরতার পরিবেশ সৃষ্টি হয়। ১৮২০ সালে উদারপন্থী ট্রাইয়েনিয়াম চলাকালে সংক্ষিপ্তকালের জন্য সংবিধানের কার্যক্রমের পুণঃজাগরন করা হলে মধ্য আমেরিকার প্রদেশগুলোয় নির্বাচিত কাউন্সিলের পুণরায় সূচনা ঘটে। এরফলেই সংবিধানপন্থী ও বিচ্ছিন্নতাবাদী মনোভাব ঘটনের কেন্দ্রবিন্দুতে পরিণত হয়। ১৮২১ সালে গুয়াতেমালার প্রাদেশিক পরিষদ প্রকাশ্যে স্পেন থেকে স্বাধীনতার ঘোষণা নিয়ে আলাপ-আলোচনা করতে থাকে।
মধ্য এশীয় বিদ্রোহ
১৯১৬ সালে রুশ সরকার মধ্য এশিয়ার মুসলিমদের সামরিক বাহিনীতে যোগদান বাধ্যতামূলক করে (আগে মুসলিমরা এ বাধ্যবাধকতা থেকে মুক্ত ছিল) এবং এর ফলে রুশ তুর্কিস্তানে বড় ধরনের সহিংসতার সূত্রপাত ঘটে। বর্তমান কাজাখস্তান ও উজবেকিস্তানে এর বিরুদ্ধে বিদ্রোহ দেখা দেয়, এবং রুশ সরকার সামরিক আইন জারির মাধ্যমে এই বিদ্রোহ দমন করে। রুশ এবং মধ্য এশীয়দের (প্রধানত কাজাখ) মধ্যে দ্বন্দ্ব শুরু হয় এবং উভয়পক্ষ একে অপরের ওপর বড় মাত্রায় গণহত্যা চালায়। এর ফলে হাজার হাজার মানুষ নিহত হয় এবং অসংখ্য মানুষ প্রতিবেশী চীনে পালিয়ে যায়। ১৯১৬ সালের বিদ্রোহ ছিল মধ্য এশিয়ায় প্রথম রুশবিরোধী ঘটনা এবং এটি পরবর্তী বছরে জার দ্বিতীয় নিকোলাসের পতনের পর স্থানীয় প্রতিরোধের সূচনা করে।